De que te ris? | Amariñaxa.com\n14 Xan 2020 Colaboracións, Sentidiño pouco pero que dure Colaboracións, Sentidiño pouco pero que dure\nSentei no escritorio a escribir a columna deste mes. Por eso de que a inspiración te pille traballando, pero a min non me pasou coma Borges e a min non me chamou Daneri para atopar o Aleph. Eu tan só achei un documento en branco. Coma o ano que temos por diante, un ano para non enfadarnos tanto. Porque di Javier Aznar que provocar é doado, pero caer na provocación, mais. Sempre é inspirador escoitar os propósitos dos demais, persoalmente eu estou a agardar o primeiro obxectivo a incumplir con gusto. Algunha cousa pola que preste renunciar á intención.\nNo seu particular resumo do pasado ano, o meu escritor favorito recoméndanos non esquecer que ninguén nos debe nada, a menos que sexas un prestamista, engado eu, e nin con esas. Amosemos mais actitude empática, por se acaso, polo menos. Trinta minutos mais tarde, seguimos agardando polas musas e no seu lugar, leo a unha coñecida queixarse da mala educación xeneralizada entre os clientes da súa tenda de xeados e non sinto mais ca pena. Pena por ela, pero tamén pesar por toda esa xente que non pode disfrutar nin do anaco de ir a tomar un bo doce. Un anaco de ceo en forma de xeado de plátano e améndoas, a min só de pensalo xa se me pon un sorriso de nena na noite de Reis. Tamén debemos facer porque nos acompañe o sentido do humor, en todas as súas faces. Que reine a grea. Porque todos os momentos felices acostuman a ser froito da algarabía. Onde temos o Land Rober coma semirrelixión. Dúas horas continuas de humor e risa amenizadas por un de Xove. Chegamos a converter os xoves ás 22:00 nunha cita ineludible. E coido que nos faría moi ben extrapolar parte de comedia ao noso día a día. Amosarnos partícipes da risa, ata de nós mesmos.\nA miña familia da boa mostra disto, e intento que algo se me pegue, porque pasaron as súas sen esquecer a brincadeira no momento mais inoportuno posible, pero no que máis lograba levantarnos o ánimo. A miña nai é a menor de catro irmás, e é a que porta a fama de burlona. Pero cárdana as catro, os oito se me descuido, a golpe de chanza, de burla, de broma. Unha marca reivindicaba o Nadal pasado o humor como ben de primeira necesidade. Canto máis sensible é o tema, seica mais caro sae o chiste.\nEu quero recoñecer a importancia de rirse, ata dun mesmo. Poñer de manifesto a necesidade de relativizar os temas que nos acaen. O único sentido que debe limitar o humor é o sentido común. Coma todo: “a ciencia é un magnífico mobiliario para o piso superior dunha persoa na que o sentido común reside na planta baixa” lema que preside a Academia, como forma de vida. Debemos quitarlle a trascendencia a todo chiste ou burla feita dende a razón, por ese mesmo motivo, porque se trata dunha broma. Na nosa man está escoller o humor que nos faga rir, mais negro ou mais branco, pero lexítimo en todas as canles. Reitero, froito do corazón, o único lugar posible onde nace a risa.\nOs cafés dos domingos son tradición na miña casa, da mesma forma que rirse tamén o é. Fose como fose a semana, Belenciña sempre atopa motivo para o escarnio, pero sen maldicir, por eso non escribe cantigas. Todo lle vale porque nada lle cheira. Os seus brancos preferidos somos miña tía e mais eu, pero tampouco fai ascos a rirse ata dela mesma. Rezo por herdar parte dese tan seu sentido do humor. Porque se a muller é formada polas circunstancias, entón é preciso formar as circunstancias humanamente, coma na Sagrada Familia. Bodegas sostén que o límite do humor se atopa no Código Penal, pero eu manteño que o podemos atopar unha miguiña antes. Onde a razón bifurque coa risa. No mesmiño sitio onde doe o abdome e pides entre dentes silencio porque non podes rir mais, porque temes danar as comisuras da boca. Porque a base de rir o mundo tamén semella máis amable, máis humano e menos raro.\nEtiquetas ColaboraciónsNoelia Castro Yáñez\nAnterior Mercado de Beixín\nSeguinte A Mancomunidade promocionará A Mariña en Fitur como destino turístico slow


PREMIOS VOZ NATURA NO COLEXIO\nPREMIO PROVINCIAL, curso 2011-2012\nEntrevista a Ángeles Pérez, membro do equipo Voz Natura\n«Xogando a reforestar». En Celeiro (Viveiro) este colexio creou a súa propia aula de natureza con talleres de tratamento de residuos e reciclaxe. Reconstruíron unha biocenosis en forma de charca e realizaron plantacións e reforestacións dentro e fóra das súas intalacións. O comité científico recoñece co premio «a atmosfera de protección ambiental tan positiva que se respira no centro e a participación e compromiso de toda a comunidade escolar».\nINFORMACIÓN OBTIDA NESTE ENLACE\nPara esta ocasión enviaremos unha carpa a modo de bosque, na que albergaremos unha proxección de imaxes para que os visitantes coñezan todos as actividades que levamos ideando durante anos e especialmente as que fixemos este ano. Ademáis para este desplegue de medios o Concello déixanos un camión para levar tamén a árbore xigante de Infantil, a árbore da biblioteca e as súas ramas, os vermes de seda, o libro das árbores e o herbario,...\nToda esta labor sería imposible sen a colaboración de todos: Concello, ANPA, familias, coidadora, conserxe, limpadora, mestres e especialmente ALUMNOS/AS, pero tamén todos os que colaboraron en anos anteriores.\nPREMIO AO MELLOR BLOG, curso 2016-2017\nEntrevista a Marta Pérez, coordinadora do blog gañador\nO caderno dixital do CEIP Antonio Pedrosa Latas, colexio incluído en Naturacción (subprograma de Voz Natura patrocinado pola Fundación Alcoa e en colaboración coa Consellería de Educación), é a bitácora gañadora do premio a mellor blogue do programa Voz Natura no seu 20º aniversario. O xurado seleccionouno como exemplo de como un caderno dixital pode recompilar todas as actividades de Educación Ambiental desenvolvidas nun centro, integrando as distintas áreas curriculares, departamentos e accións que involucran a toda a comunidade escolar. Para toda a comunidade educativa do noso colexio é unha noticia moi importante e que agradecemos ao programa Voz Natura. O blogue comeza a súa andaina no mes de maio de 2009, despois de recibir un curso de formación a través do programa Voz Natura, e vimos que era un medio moi interesante para poder amosar todo o traballo e actividades que levamos a cabo relacionadas coa Educación Ambiental.\nAo longo de moitos anos o profesorado, alumnado, persoal non docente, ANPA e Institucións traballamos para conseguir un entorno respetuoso co Medio Ambiente e agradable para podelo disfrutar día a día., por iso este premio vai dirixido a toda a Comunidade Educativa e será un aliciente para seguir traballando.\nMOITAS GRACIAS VOZ NATURA


Aviso Legal - Xornal de Lugo " />\nXornal de Lugo, non se fai responsable das opinións expresadas nos comentarios e os mesmos non constitúen a opinión de Xornal de Lugo. No entanto, Xornal de Lugo non ten a obriga de controlar a utilización destes polos usuarios e non garante que se faga un uso dilixente ou prudente dos mesmos. Tampouco ten a obrigación de verificar e non verifica a identidade dos usuarios, nin a veracidade, vixencia, exhaustividade e/ou autenticidade dos datos que os usuarios proporcionan e exclúe calquera responsabilidade polos danos e prexuízos de toda natureza que puidesen deberse á utilización dos mesmos ou que poidan deberse á ilicitude, carácter lesivo, falta de veracidade, vixencia, exhaustividade e/ou autenticidad da información proporcionada.\nEn cumprimento co deber de información recollido en artigo 10 da Lei 34/2002, de 11 de xullo, de Servizos da Sociedade da Información e de Comercio Electrónico, a continuación reflíctense os seguintes datos:\nA empresa titular de xornaldelugo.com (en diante, o Site) é Atlantia Entertaiment con domicilio en San Salvador de Muxa 124 27192, Lugo con número de C.I.F: B27210657 , (en diante, Xornal de Lugo).\nO acceso e/ou uso dos portais de Xornal de Lugo atribúe a condición de USUARIO, que acepta, desde devandito acceso e/ou uso, as Condicións Xerais de Uso aquí reflectidas. As citadas Condicións serán de aplicación independientemente das Condicións Xerais de Contratación que no seu caso resulten de obrigado cumprimento.\nO Site de Xornal de Lugo proporciona o acceso a multitude de informacións, servizos, programas ou datos (en diante, “os contidos”) en Internet pertencentes a Xornal de Lugo ou aos seus licenciantes, aos que o USUARIO pode ter acceso. O USUARIO asume a responsabilidade do uso do Site. Dita responsabilidade esténdese ao rexistro que fose necesario para acceder a determinados servizos ou contidos. En devandito rexistro o USUARIO será responsable de aportar información veraz e lícita. Como consecuencia de leste rexistro, ao USUARIO pódeselle proporcionar unha contraseña da que será responsable, comprometéndose a facer un uso diligente e confidencial da mesma. O USUARIO comprométese a facer un uso adecuado dos contidos e servizos (por exemplo servizos de chat, foros de discusión ou grupos de noticias) que Xornal de Lugo ofrece a través da súa Site e con carácter enunciativo pero non limitativo, a non empregalos para (i) incurrir en actividades ilícitas, ilegais ou contrarias á boa fe e á orde pública; (ii) difundir contidos ou propaganda de carácter racista, xenófobo, pornográfico-ilegal, de apología do terrorismo ou atentatorio contra os dereitos humanos; (iii) provocar danos nos sistemas físicos e lóxicos de Xornal de Lugo, dos seus proveedores ou de terceiras persoas, introducir ou difundir na rede virus informáticos ou cualesquiera outros sistemas físicos ou lóxicos que sexan susceptibles de provocar os danos anteriormente mencionados; (iv) intentar acceder e, no seu caso, utilizar as contas de correo electrónico doutros usuarios e modificar ou manipular as súas mensaxes.\nXornal de Lugo resérvase o dereito de retirar todos aqueles comentarios e achegas que vulneren o respecto á dignidade da persoa, que sexan discriminatorios, xenófobos, racistas, pornográficos, que atenten contra a mocidade ou a infancia, a orde ou a seguridade pública ou que, ao seu xuízo, non resultasen adecuados para a súa publicación. En calquera caso, Xornal de Lugo non será responsable das opinións vertidas polos usuarios a través dos foros, chats, ou outras ferramentas de participación.\nXornal de Lugo cumpre coas directrices da Lei Orgánica 15/1999 de 13 de decembro de Protección de Datos de Carácter Persoal, o Real Decreto 1720/2007 de 21 de decembro polo que se aproba o Reglamento de desenvolvemento da Lei Orgánica e demais normativa vigente en cada momento, e vea por garantir un correcto uso e tratamento dos datos persoais do usuario. Para iso, xunto a cada formulario de solicito de datos de carácter persoal, nos servizos que o USUARIO poida solicitar a Xornal de Lugo, fará saber ao USUARIO da existencia e aceptación das condicións particulares do tratamento dos seus datos en cada caso, informándolle da responsabilidade do fichero creado, a dirección do responsable, a posibilidade de exercer os seus dereitos de acceso, rectificación, cancelación ou oposición, a finalidade do tratamento e as comunicacións de datos a terceiros no seu caso. Así mesmo, Xornal de Lugo informa que dá cumprimento á Lei 34/2002 de 11 de xullo, de Servizos da Sociedade da Información e o Comercio Electrónico e solicitaralle o seu consentimento ao tratamento do seu correo electrónico con fins comerciais en cada momento.\nXornal de Lugo por si ou como cesionaria, é propietaria de todos os dereitos de propiedade intelectual e industrial das súas páxinas webs, así como dos elementos contidos nelas (a título enunciativo, imaxes, son, audio, vídeo, software ou textos; marcas ou logotipos, combinacións de cores, estrutura e deseño, selección de materiais usados, programas de ordenador necesarios para o seu funcionamento, acceso e uso, etc.), titularidad de Xornal de Lugo ou ben dos seus licenciantes. Todos os dereitos reservados. En virtude do disposto nos artigos 8 e 32.1, párrafo segundo, da Lei de Propiedade Intelectual, quedan expresamente prohibidas a reprodución, a distribución e a comunicación pública, incluída a súa modalidade de posta a disposición, da totalidade ou parte dos contidos desta páxina web, con fins comerciais, en calquera soporte e por calquera medio técnico, sen a autorización de Xornal de Lugo. O USUARIO comprométese a respectar os dereitos de Propiedade Intelectual e Industrial titularidad de Xornal de Lugo. Poderá visualizar os elementos do Site e ata imprimilos, copialos e almacenalos no disco duro do seu ordenador ou en calquera outro soporte físico a condición de que sexa, única e exclusivamente, para o seu uso persoal e privado. O USUARIO deberá absterse de suprimir, alterar, eludir ou manipular calquera dispositivo de protección ou sistema de seguridade que estivese instalado no as páxinas de Xornal de Lugo.\nXornal de Lugo non se fai responsable, en ningún caso, dos danos e prexuízos de calquera natureza que puidesen ocasionar, a título enunciativo: erros ou omisiones nos contidos, falta de disponibilidad do portal ou a transmisión de virus ou programas maliciosos ou lesivos nos contidos, malia adoptar todas as medidas tecnolóxicas necesarias para evitalo.\nXornal de Lugo resérvase o dereito de efectuar sen previo aviso as modificacións que considere oportunas na súa Site, podendo cambiar, suprimir ou engadir tanto os contidos e servizos que se presten a través da mesma como a forma na que estes aparezan presentados ou localizados na súa Site.\nXornal de Lugo poderá utilizar cookies para personalizar e facilitar ao máximo a navegación do USUARIO polo seu Site. As cookies asócianse únicamente a un USUARIO anónimo e o seu ordenador e non proporcionan referencias que permitan deducir datos persoais do USUARIO. O USUARIO poderá configurar o seu navegador para que notifique e rexeite a instalación das cookies enviadas por Xornal de Lugo, sen que iso prexudique a posibilidade do USUARIO de acceder aos Contidos.\nNo caso de que no Site dispuxésense enlaces ou hipervínculos facía outros sitios de Internet, Xornal de Lugo non exercerá ningún tipo de control sobre devanditos sitios e contidos. En ningún caso Xornal de Lugo asumirá responsabilidade algunha polos contidos dalgún enlace pertencente a un sitio web alleo, nin garantirá a disponibilidad técnica, calidade, fiabilidad, exactitude, amplitud, veracidad, validez e constitucionalidad de calquera material ou información contida en ningún de devanditos hipervínculos ou outros sitios de Internet. Igualmente a inclusión destas conexións externas non implicará ningún tipo de asociación, fusión ou participación coas entidades conectadas.\nXornal de Lugo resérvase o dereito a denegar ou retirar o acceso ao seu Site e/ou os servizos ofrecidos sen necesidade de preaviso, a instancia propia ou dun terceiro, a aqueles usuarios que incumplan as presentes Condicións Xerais de Uso.\nXornal de Lugo perseguirá o incumplimiento das presentes condicións así como calquera utilización indebida da súa Site exercendo todas as accións civís e penais que lle poidan corresponder en dereito.\nXornal de Lugo poderá modificar en calquera momento as condicións aquí determinadas, sendo debidamente publicadas como aquí aparecen. A vixencia das citadas condicións irá en función da súa exposición e estarán vigentes ata que sexan modificadas por outras debidamente publicadas.\n©Xornal de Lugo – San Salvador de Muxa 124 27192, Lugo


O Traballo Social: definición e perfil | Colexio Oficial de Traballo Social de Galicia\nA Definición de traballo social caracterízanos, unifícanos a nivel mundial e diferéncianos doutras profesións e grupos que teñen obxectivos similares.\nO Comité Executivo da Federación Internacional de Traballadores Sociais e a Xunta da Asociación Internacional de Escolas de Traballo Social, tras un período longo de revisión, presentaron aos membros de ambas as organizacións na súa respectivas Asemblea/Xunta a definición global do Traballo Social consensuada en Melbourne en xullo de 2014. Na súa revisión participaron numerosas organizacións membros e traballadores sociais de todo o mundo, que formaron parte deste extenso proceso, entre os que participaron o Consello Xeral e os Colexios Oficiais de Traballo Social de España.\nEsta nova definición pon fin á adoptada no ano 2000 e que foi a utilizada até o momento. Esta definición puxo de relevo o compromiso da profesión coa xustiza social e os dereitos humanos, e actuou como un impulso para moitos traballadores sociais. Desde a súa adopción, con todo, tamén foi obxecto de numerosas críticas. Por iso, con esta nova definición tentouse pór fin a esas críticas e adaptala á situación actual do Traballo Social no mundo, así como ampliala a nivel nacional e/ou rexional.\n“O traballo social é unha profesión baseada na práctica e unha disciplina académica que promove o cambio e o desenvolvemento social, a cohesión social, e o fortalecemento e a liberación das persoas. Os principios da xustiza social, os dereitos humanos, a responsabilidade colectiva e o respecto á diversidade son fundamentais para o traballo social. Apoiada polas teorías do traballo social, as ciencias sociais, as humanidades e os coñecementos indíxenas, o traballo social involucra ás persoas e as estruturas para facer fronte a desafíos da vida e aumentar o benestar”\nO perfil profesional dunha profesión é a descrición de competencias e capacidades requiridas para o desempeño dunha ocupación, así como as súas condicións de desenvolvemento profesional. Está composto pola declaración da competencia xeral, a descrición de unidades de competencia, as realizacións profesionais e os criterios de realización ou execución, independentemente da área profesional e/ou ámbito de desempeño no que desenvolva as súas funcións.\nPara o desenvolvemento do perfil profesional do traballador social tomouse como referencia a metodoloxía utilizada polo MEC para a elaboración do Catálogo de Títulos Profesionais. Esta metodoloxía baséase na análise das cualificacións requiridas para cada perfil, utilizando métodos cualitativos de recollida e procesamento da información proporcionada polos axentes sociais, especialistas e técnicos.


Compostimes | Cara a cara: Madrid 2020\nDin que a terceira sempre vai á vencida, e en setembro deste ano o COI pode elixir a Madrid como sede dos Xogos Olímpicos de 2020. E creo, aínda que algúns sigan enganados como o señor Rodríguez, que esa sería unha marabillosa noticia para o deporte español e todo o que o arrodea.\nTódalas as candidaturas olímpicas de Madrid foron criticadas. Quizais en tempos de crise lanzarse á carreira por un evento deste calibre non foi a decisión máis axeitada, pero agora mesmo con toda a inversión practicamente realizada e con case tódalas instalacións rematadas, a candidatura actual parece tan lóxica como necesaria. De que serven todos os gastos noutros intentos se non lograches o obxectivo final que che aportaría beneficios? Para nada.\nDe que serve toda a inversión realizada nos outros intentos se non lograches o obxectivo final que che aportaría beneficios?\nMadrid 2020 aportaría visitantes nese verán e no futuro, xa que os Xogos Olímpicos son un escaparate incomparable para a promoción do país e a cidade organizadora deste evento. O legado que deixa unha Olimpíada é moi importante, e non hai máis que mirarse no espello de Barcelona 92.\nDeixando de lado temas económicos, un evento deste calibre tamén suporía un impulso para o deporte español. A crise tamén chegou ao deporte, especialmente ao minoritario, e grazas a uns Xogos Olímpicos na casa poderíase actualizar e mellorar o sistema de axudas e desenvolvemento de deportistas. O Plan ADO, implantado no ano 1988 de cara á Barcelona, necesita unha mellora e unha renovación que só chegará se en 2020 o lume olímpico prende en Madrid. Se iso non sucede, os políticos acabarán desviando a mirada e esquecéndose dun deporte que nalgúns ámbitos está morrendo.\nPor último, Madrid 2020 xeraría numerosos postos de voluntarios e tamén de traballo, incluíndo algúns nesa marabillosa profesión chamada xornalismo deportivo da que ti e eu, querido Roi, queremos vivir.\nQuerido Gon, sei que o teu amor polo deporte te cega, mais o tema dos Xogos Olímpicos reúne moitos máis factores: o país está peor ca nunca, a situación económica e social roza o desastre, os recortes en educación e sanidade son continuos e cinco millóns de persoas seguen paradas. E aínda así defendes que se celebren aquí uns Xogos Olímpicos? Noutro momento histórico claro que eu tamén desexo poder ver o maior acontecemento deportivo en directo, máis agora non pode ser. E é que os Xogos Olímpicos son deficitarios por natureza. Salvo Los Angeles 1984 todos provocaron perdas millonarias, sendo os celebrados durante o século XXI os de peor bagaxe económico. Estímase o déficit de Londres nuns 1.000 millóns de euros, Pequín non sabe que facer coa maioría das instalacións e Atenas segue pagando hoxe en día o despropósito dunhas Olimpiadas en Grecia. Incluso se miramos a Italia, un dos PIGS xunto a España, xa hai tempo que con razón se borrou desta carreira polos Xogos por consideralo un proxecto “fiscalmente irresponsable”.\nOs Xogos Olímpicos son deficitarios por natureza. De feito, estímanse as perdas de Londres en máis de 1.000 millóns de euros\nE o peor é que no propiamente deportivo a situación española non é para nada mellor. Deixando de lado os populistas lemas como “Soy español, a qué quieres que te gane” e a defensa dos ídolos hispanos por riba de todo (incluso dos dopados, como Contador ou Marta Domínguez), os problemas acumúlanse en tódolos ámbitos: un deporte de base sen recursos para crecer, deportes minoritarios sen axudas, equipos que desaparecen, amaños de partidos sobre os que non se fai nada, corrupción nas altas esferas… Non pode ser que Mireia Belmonte ou David Cal teñan que adestrar no estranxeiro por falta de recursos e ó mesmo tempo España gaste millóns en construír unhas instalacións que tralos Xogos Olímpicos quedarán sen uso.\nDeportes minoritarios sen axudas, equipos que desaparecen, amaños de partidos, dopaxe… e aínda queremos organizar os Xogos Olímpicos? Antes de traer invitados un debe limpar a súa propia casa\nEses son os problemas de España sen entrar aínda no da dopaxe, un mal maior e ocultado ó máximo nos últimos anos no noso país, con casos como a Operación Galgo ou Puerto, da cal hai pouco que vivimos un dos xuízos máis lamentables da democracia española.\nPolo tanto, agora mesmo o deporte en España pode tomar dous camiños: apostar por uns Xogos Olímpicos en Madrid 2020 (para os cales xa poderá volver exercer Eufemiano Fuentes, como en Barcelona 92), acabar cos deportes minoritarios e dinamitar economicamente o país ou darse conta do desastre económico que provocaría traer os Xogos a España e da necesidade dun lavado de cara no deporte nacional. Porque por moito traballo que xere Madrid 2020, eses postos serán temporais, ó igual que a atención mundial a España. Logo, no desastre, nin o futuro Bolt nin o futuro Phelps axudarán ás familias a que saian adiante nin ós pequenos equipos a que sobrevivan.


PLAY-DOC CONVÍRTESE EN ESCOLA DE CRÍTICOS | Academia Galega do Audiovisual\nPLAY-DOC CONVÍRTESE EN ESCOLA DE CRÍTICOS\nPlay-Doc Festival Internacional de Documentais de Tui, que se celebrará do 2 ao 6 de abril próximos, pon en marcha este ano, con vocación de continuidade, un seminario destinado a críticos novos. O certame segue apostando, deste xeito, pola formación, sumando este curso ás súas iniciativas O retrato filmado e Docs in Progress, que en edicións anteriores promoveron o crecemento artístico dos cineastas participantes. Este novo seminario, baixo o nome de A crítica intermedia, tentará expor aos alumnos as diferenzas entre os textos teóricos e os xornalísticos. O obxectivo é buscar un equilibrio “entre o rigor da análise académica, e a paixón da espontaneidade cinéfila”, din os seus organizadores, os editores da revista de cinema www.acuartaparede.com.\nPara iso, convidaron a importantes figuras do sector, que analizarán o tema dende distintos puntos de vista. Os poñentes son Antonio Weinrichter, reputado especialista en cinema documental e non narrativo; o catedrático da USC José Luís Castro de Paz, e os críticos da prestixiosa revista Caimán Cadernos de Cinema, Jara Yáñez e José Manuel López. A eles súmase o co-director de A Cuarta Parede, Iván Villarmea, que impartirá un obradoiro sobre xéneros xornalísticos aplicados á escritura sobre cinema. A intención é dotar aos asistentes duns coñecementos básicos, que melloren a calidade da súa caligrafía. O seminario complétase con prácticas na revista dixital, que publicará os textos dos alumnos, sobre películas mostradas en Play-Doc. O festival abre dende hoxe ata o 24 de marzo a convocatoria, para que os interesados poidan inscribirse. As bases pódense consultar na súa web, www.play-doc.com.\nAdicionalmente, a publicación dixital presentará o libro Jugar con la memoria. El cine portugués en el S. XXI, escrito por colaboradores da revista, e editado por Shangrila. Esta é a primeira monografía en español sobre a última gran xeración de cineastas lusos, que inclúe nomes premiados en festivais internacionais, como Miguel Gomes (Tabú) ou João Pedro Rodrigues (Morrer Como Um Homem). O volume parte de Pedro Costa (Juventud en marcha) como un cineasta faro para Portugal, a partir do cal xurdiron moitos outros, que lograron revisar a historia do seu país (as relacións de ultramar, a ditadura salazarista, o pasado colonial…) dende preceptos estéticos modernos, de influencias moi diversas. Nun contexto transnacional, no que a mobilidade destes autores é case unha forma de vida, resulta difícil falar de cinemas nacionais, pero si se pode advertir unha preocupación común por revisar a memoria do país veciño.\nAproveitando a presentación desta novidade editorial, o festival Play-Doc mostrará un pequeño ciclo de documentais portugueses, asinados por cineastas desta xeración. Os títulos incluídos son Alvorada Vermelha (João Pedro Rodrigues, João Rui Guerra da Mata, 2011), Terra de Ninguém (Salomé Lamas, 2012) e É na Terra não é na Lua (Gonçalo Tocha, 2011).


Boas modificacións e regras de etiqueta\nBoas maneiras - por que son necesarias e como poden aprender?\nUn ben-criado vive en harmonía con el e cos outros. É imposible educarse ao mesmo tempo, ou só nalgúns casos, bos xeitos: este non é un traxe ou vestido que se almacena no armario antes do evento solemne. A paternidade é ou non, ou non.\nCales son bos xeitos?\nUnha persoa non se xulga por roupas, senón por modales, por como se comporta na sociedade, como trata aos demais, como fala e gesticula. Se xeneralizar, os bos xeitos son a presenza ou, pola contra, a falta de respecto cara ás persoas. O vello dito "Tratar ás persoas como queres que che traten" probablemente nunca se volverá obsoleto. Non se pode ler tratados sobre a capacidade de comportarse na sociedade, senón simplemente actuar de acordo con este proverbio, e será unha persoa moi agradable e educada con xeitos refinados.\nPor boas maneiras?\nTer bos xeitos tamén é moi útil. Temos que comunicarnos todos os días con moita xente: no traballo, no transporte, nos amigos e na forma na que é amigable esta comunicación, o seu resultado depende. Sen observar nin sequera as regras elementais da decencia, é difícil adaptarse nunha nova sociedade. Podes ver que persoas exitosas e seguras son case sempre ben educadas. Sobre as persoas que lograron o obxectivo, gañaron recoñecemento e, á vez, tranquilo e reservado, adoitan dicir: "Ten xeitos aristocráticos, é agradable comunicarse con el".\nBoas maneiras na sociedade moderna\nMoitas veces podes escoitar, na sociedade moderna, non nos modales. Non obstante, unha persoa que xura en voz alta, roupa sucia ou bostezo en todo momento, excepto o rexeitamento, non causa nada. Outra cousa é que algunhas modificacións cambiaron, pero non perden. Os modos modernos baséanse no respecto por outra persoa, pero a conveniencia ea práctica están á vanguardia. Por exemplo\nPara deixar á muller avanzar, abra a porta diante dela. Agora a porta é aberta por alguén que é máis cómodo, independentemente de se vostede é un home ou unha muller. Se a rapaza é un home cun neno, por suposto, abrirá a porta para el.\nOs homes deben dar paso ás mulleres. Do mesmo xeito que no primeiro caso, vale a pena a alguén que é máis sinxelo, e unha muller pode dar paso a un home con discapacidade.\n¿Que debo facer e como comportarse para non ser coñecido como ignorante? As regras básicas da etiqueta e os bos modales son simples: ser contido, benévolo, controlar e comportarse naturalmente.\nNon oculta a todos os que ver ou probar algo por primeira vez. Será mellor se se ensinou a facelo que avergoñado públicamente.\nÉ moi importante que se vexa ben e non se trata de roupa. É inaceptábel sentarche coas pernas moi separadas, ou poñendo o seu nocello nunha perna no xeonllo do outro, gritando e gesticulando en voz alta.\nNon masticar a gengiva mentres fala e non mire o reloxo ou o teléfono móbil.\nNon veña sen previo aviso para visitar, se atopas xente no seu pijama nun cuarto non limpo, sentirásche incómodo.\nAsegúrese de chamar á sala, antes de entrar e non importa - é a oficina do xefe ou do fillo.\nPor suposto, non podes ler as letras doutras persoas e en condicións modernas, SMS e mensaxes electrónicas.\nNon necesitas falar coa boca chea e, sobre todo, limpar a boca coas mans: use un pano.\nBoas modificacións para unha moza - nunca poñas a bolsa de xeonllos nin na mesa. Pódese permitir un pequeno embrague, pero un bolso volumétrico de moda - só no chan ou se pode colgar na parte traseira dunha cadeira.\nComo xestionar os modales?\nO principal sinal dos mauvais é indicar a outras persoas os seus malos modales. É mellor mirarse máis atentamente, seguro que podes atopar un par de malos xeitos.\nSe vostede é irritábel, estréiteo e non pode ser groseiro, intente controlar. Practica na casa máis fondo para respirar, contar durante un ataque de irritación, usar o que funciona mellor, e gradualmente converterase nun hábito.\nOs malos modos poden ser causados pola ignorancia, especialmente se se atopa noutro país. Preguntar, pero mellor saber por adiante como comportarse, que costumes nesta área.\nSe non está atento ás persoas, ou simplemente non sinala a necesidade de axuda, pregunta, así se converterá nunha persoa atenta e pouco a pouco acostumarás a coidar a outros.\nAnota todos os teus malos hábitos, modais, pregunta a quen confías, o que o irrita, analiza o que as provoca. Ao principio podes pedirlle a un ser querido que suxerte suavemente a manifestación de malos xeitos, máis tarde verás a ti mesmo e poderás controlar.\nComo aprender bos xeitos?\nPodo aprender bos xeitos? Como aprender un bo xeito de facer unha muller para que non xurda a situación: parecía fermosa e espiritual ata que falou? As regras de comportamento son criadas na infancia, pero isto non significa que a persoa adulta non os domine.\nPrimeiro de todo, aprende a calma. Unha reacción tranquila aos estímulos promueve o desenvolvemento do autocontrol e o autocontrol non permitirá que se incruste e cometa un acto que máis tarde pode arrepentir.\nCultive unha percepción positiva do mundo que che rodea. A persoa educada non é quen se frena da resposta se é empuxada, pero quen non se ofenderá en absoluto.\nIntente non provocar situacións nas que poida haber un sentimento de vergonza e, se esta situación non se produce por culpa da túa propia culpa, fai unha manobra de distracción.\nTeña en conta que te irrita noutras persoas e non intenta repetilo.\nSexa educado en todas as situacións, a cortesía é a base dos bos modales, non permiten expresións grosas, ignoran a xente.\nObserve coidadosamente aqueles que pensan que son unha persoa ben creada e que intentan repetir as súas accións en diferentes situacións.\nMire o teu discurso - non permitas expresións de xergantes ou termos especiais, e moito menos os vulgarismos vulgares. O segredo do discurso correcto é sinxelo - ¡lida! Especialmente a literatura clásica rusa, canto máis leas, canto máis rápido o teu discurso mellore, e o suficiente sobre os bos modales nos libros.\nPelículas sobre bos xeitos\nHai filmes nos que se poden aprender os modos correctos de comportamento:\n"Como facer unha princesa" - se é posible cambiar de xeito e manterse a si mesmo.\n"Orgullo e prejuicio" : como se casar con éxito sen dote, pero con maneiras impecables.\n"Kate e Leo" - a elegancia e deliberación do século XIX e o tolo de Nova York XX.\n"Miss Congeniality" : un oficial de policía e unha boa crianza son incompatibles?\n"O demo usa Prada" - o que queda detrás dos bos costumes dunha exitosa dama?\n"My Fair Lady" - como converterse nun socialite a partir dun feo anadón.\n¿Que é a autoestima e como se librar del?\nComo poñer unha persoa no lugar?\nComo aprender a cantar se non hai voz?\nMentiras á salvación\nComo aprender a falar ben?\nRehabilitación despois da eliminación do útero\nWest e Kardashian aprenden a vivir con medo despois do asalto: unha mellor seguridade na casa e un seminario especial\nComo alimentar flores de interior na casa?\nBolsa para nai\nMochila con mans propias\nCales son os produtos que conteñen cromo?\nConos na cabeza\nBarbados - feitos interesantes\nChanel Iman anunciou o reembolso máis rápido da familia\nComo fritir as patacas nunha tixola coa cortiza?\nLongas pantalóns femininas\nPangasius de peixes de acuario


23 anos dos bombardeos da OTAN sobre Serbia: "Hoxe vemos o terríbel e ilegal daquel ataque"\nO presidente da República de Serbia, Aleksandar Vučić, condena a ofensiva da Alianza Atlántica en 1999 que levou por diante a vida de centos de civís, unha acción motivada pola "limpeza étnica" que a ONU constatou en Kosovo.\nphoto_camera Bombardeos da OTAN en Novi Sad, ao norte de Belgrado, en 1999 (Foto: Reuters).\nEsta quinta feira fanse 23 anos dos bombardeos que executou a OTAN sobre a República Federal de Iugoslavia durante case tres meses e que acabaron coa vida de entre 500 e 5.000 civís, segundo as diferentes fontes —a ONG HRW cifra as vítimas en 500, mentres a OTAN fala de 1.500 e o Goberno iugoslavo de até 5.000—. Foi a primeira vez que a Alianza utilizou a forza militar sen a aprobación do Consello de Seguridade da ONU.\nA OTAN, liderada daquela polo ex ministro socialista español Javier Solana, xustificara a acción militar aludindo á "limpeza étnica" que a ONU e diversas organizacións internacionais constataron no territorio de Kosovo por parte das forzas serbias.\nKaradzic, condenado por xenocidio e crimes contra a Humanidade en Srebenica\nA dura resposta dos 'aliados', porén, suscitou numerosas críticas e mesmo a ex fiscal do Tribunal Penal Internacional para a ex Iugoslavia Carla del Ponte cuestionou a legalidade dese ataque.\nO presidente da República de Serbia, Aleksandar Vučić, condenou esta cuarta feira o suceso na véspera dun novo aniversario, comparando, aliás, aquela situación á de Rusia na actualidade.\n"Que ridículo e estúpido soa hoxe cando din que atacaron Serbia polo desastre humanitario e porque así evitaron un 'novo Auschwitz', como dixo no seu momento o ex ministro de Exteriores alemán, Joschka Fischer, aos danos colaterais e as mentiras sen sentido que produciron a diario. E que estúpido resulta hoxe cando acusan Rusia de agresión contra Ucraína e alguén lles lembra que eles fixeron o mesmo ou peor", dixo.\nAo mesmo tempo, Vučić lamentou aquel "erro" da Alianza: "Non se poden recuperar vidas humanas. Hoxe, logo de 23 anos, vese mellor o terríbel, equivocado e ilegal das accións de 19 países da OTAN".\nCon todo, se ben discrepou a respecto de que o daquela presidente serbio Slobodan Milošević fose culpábel dos acontecementos, si o culpou de non ter actuado antes: "Após uns días, eu teríao deixado, coa miña dimisión ou como fose. Foi demasiado tempo, 78 días", apuntou Vučić.


.:: • Benvido á Web Oficial do Concello de Bande •::. Anuncio licitación para contratación de varios seguros\nInicio Centro de atención cidadá Perfil do contratante Anuncio licitación para contratación de varios seguros\nAnuncio licitación para contratación de varios seguros\nANUNCIO DE LICITACIÓN PARA CONTRATACIÓN VARIOS SEGUROS\nProcedemento aberto para a contratación dos seguros do Concello de Bande de:\n· Responsabilidade civil – patrimonial.\n· Riscos patrimoniais, persoais e de responsabilidade civil derivados do uso dos vehículos a motor.\n· Riscos patrimoniais de bens mobles e inmobles.\nNo perfil do contratante publícanse íntegros os pregos de condicións para a contratación do seguro de responsabilidade civil - patrimonial, do seguro de riscos patrimoniais, persoais e de responsabilidade civil derivados do uso dos vehículos a motor, e do seguro de riscos patrimoniais de bens mobles e inmobles do Concello de Bande, cunha prima anual máxima de 10.800,00€ (impostos incluídos).\nAs proposicións presentaranse ata as 14:00 horas do décimo quinto (15) día natural contado desde o seguinte ao da publicación do anuncio de licitación no B.O.P, no Rexistro do Concello de Bande ou por correo. A apertura de proposicións terá lugar de conformidade co disposto na cláusula XIII do prego de condicións. A documentación necesaria e demais datos figuran no prego de condicións ao que poderá accederse gratuitamente a través do perfil do contratante na web do Concello de Bande www.concellodebande.com. As solicitudes de información poderán formularse telefonicamente no 988 44 30 01 perante a Secretaría.\nSen prexuízo de calquera outros recursos que se estimen procedentes, o prego de condicións, os anuncios de licitación e os demais documentos contractuais que establezan as condicións que teñan que rexer a licitación, serán susceptibles de recurso potestativo de reposición ante a Alcaldía do Concello de Bande, no prazo dun mes e alternativamente de recurso contencioso – administrativo ante o Xulgado do contencioso administrativo de Ourense no prazo de dous meses, contados ambos pazos desde o día seguinte o da publicación dos anuncios de licitación ou, de ser o caso, da última publicacións (si non fosen simultáneas).\nBande a 28 de abril de 2017.


Filloas e música de primeira en Lestedo, Festa a Festa en Faro de Vigo\nFilloas e música de primeira en Lestedo\nSempre con carteis de gran calidade, este ano non podía ser menos, e aínda que hai cambio de axencia, as dúas formacións musicais son ben coñecidas por todos: o grupo AMÉRICA, desde Vigo, e a orquestra LEDICIA ESPECTÁCULO, desde Ourense, (esta en sesión vermú e tarde), amenizarán unha nova edición da Festa da Filloa a só quince quilómetros de Santiago.\nA parroquia de Santa María de Lestedo, en Boqueixón, celebrará un ano máis a súa popular Festa da Filloa, que chega este ano á edición número 29. A festa estará amenizada, ademais de polas dúas nomeadas orquestras, polas actuacións de grupos como A Requinta de Xián, O Recobio de Vaamonde, Os ke hai ou a charanga TNT entre outros.\nA partir das 17.00 horas terá lugar o desfile do Gran Alto de Xenerais do Ulla e ás 18.00 horas dará comezo a verbena.\nVerbena e filloas, en todas sus variedades: con mel, soas o incluso envolvendo un chourizo. Festa gastronómica de calidade con propostas musicais de primeira liña, como cada ano por estas datas en Lestedo (Boqueixón).\nE pouco falta para unha nova cita da Festa da Xuventude, pero iso será en breve. De momento imos rematar o Entroido…


PiRANOIAS: TVG-MANIOTAS con Xose Piñeiro do ¨COMPOSTELA ESGRIMA\nTVG-MANIOTAS con Xose Piñeiro do ¨COMPOSTELA ESGRIMA\nAchegar os valores e beneficios da práctica deportiva aos espectadores mediante o coñecemento dos seus protagonistas é o obxectivo da nova serie documental “MANIOTAS”, un espazo educativo e entretido dirixido a toda a familia para transmitir o importante papel que o deporte e a relación entre as persoas teñen na sociedade. A serie documental proporciona unha visión cotiá do mundo que envolve o deporte reflectindo situacións tanto divertidas coma emotivas.\nPero, quen son os protagonistas destas historias? Persoas de todas as idades relacionadas dalgún xeito con algunha disciplina deportiva, desde as máis populares e modestas ás máis orixinais; colectivos ou individuos que ofrecerán aos telespectadores a oportunidade de coñecer as situacións máis curiosas, emotivas e sorprendentes e, como non, xente amiga de mover as pernas e o corazón.\nFoto de Ainoa Calvo\nA primeira historia de hoxe terán como protagonista a Marta Míguez, unha das ilustres galegas olímpicas, que chegou a competir na olimpíada de Sydney no ano 2000 lanzando xavelina, e que agora poderemos ver como combina a súa paixón deportiva coa súa faceta de nai de tres fillos.\nNa segunda historia coñeceremos a José Piñeiro, un dos máis reputados profesores de esgrima de Santiago, que intenta que esta disciplina sexa un dos deportes máis populares do campus da USC onde José imparte clases.\nEtiquetas: deportes, espadas club, tv


Si, hai saída resposta á Xunta en relación co peche do Punto de Encontro de Lugo durante a primeira quincena de Agosto - Xornal de Lugo " />\n05 Xullo, 2020\n• Morre un mozo de Friol nun accidente de tráfico en Melide\nSi, hai saída resposta á Xunta en relación co peche do Punto de Encontro de Lugo durante a primeira quincena de Agosto\n• 1 Agosto, 2018\nSi hai saída\nEn relación a noticia por medio da cal a Xunta de Galicia avala o peche do Punto de Encontro Familiar a primeira quincena do mes de Agosto, desde a asociación Si, hai saída gustaríanos deixar claras as seguintes cuestións:\nCremos que malia ser, seguramente, moitos os erros que cometemos, se algo nos define a Si, hai saída é a seriedade, máxime en todo o relacionado coa violencia de xénero, que tratamos con toda a rigorosidade que unha lacra de tal gravidade require. Cando falamos, facémolo con coñecemento de causa, non sendo unha excepción o que atinxe ao peche do Punto de Encontro a primeira quincena deste mes de Agosto.\nEn ningún momento cuestionamos a existencia dun decreto que avale o devandito peche, un decreto que, a vista está, non é acorde as circunstancias que todos coñecemos, ou deberíamos coñecer.\nDe todos é sabido que os conflictos que fan preciso o uso do Punto de Encontro, un uso, non esquezamos, que ven dado por unha resolución xudicial que detecta unha situación de risco, aumentan de xeito notable nos meses de verán por razóns obvias, como poden ser, por exemplo, desacordos en canto a distribución dos períodos vacacionais con cada proxenitor, como tamén é evidente o repunte da violencia de xénero nos meses estivales.\nE, por tanto, de todo punto ilóxico que un servizo destinado, precisamente a tentar suavizar, na medida do posible, esos conflictos, e evitar que se produzcan situacións que poden derivar en fatais consecuencias, peche as súas portas precisamente nestas datas.\nComo tamén é ilóxico que fique pechado durante todo o ano os Luns, os Martes e as tardes dos Xoves.\nTampouco ignoramos o dereito as vacacións do persoal, pero é de sentido común que se debería buscar unha alternativa que non supoña un risco para os usuarios, como tamén pregaríamos a Xunta de Galiza que considerase revisar ese decreto e adecualo as circunstancias, algo que entendemos urxente.\nDito esto, non podemos por menos que lamentar a falta de transparencia, por non dicir o xeito de faltar a verdade da asociación Dignidade, a tenor, eso sí, do exposto pola Xunta de Galicia, polas razóns que pasamos a expoñer:\nCando o pasado día 1 de Xullo desde a Asociación Si, hai saída emitimos un comunicado no que nos facíamos eco deste peche e pregábamos que se reconsiderase, o presidente da asociación Dignidade contactou telefónicamente con nos manifestando concordar totalmente coa nosa demanda, e atribuindo tal medida a un cambio na xestión do Punto de Encontro, asegurando que, no mes de Agosto, o seu colectivo xa non seguiría ao seu cargo, xa que, de ser así, non contemplarían o peche baixo ningún concepto. Dito doutro xeito, fixo recaer a responsabilidade na Xunta de Galicia.\nÉ evidente que este señor, ademais de mentir, foi moi intelixente, xa que, obviamente, non quedou constancia desta conversa, como, supoñemos que, pola mesma razón, non respostou ao correo que lle fixemos chegar o Venres, 20 de Xullo, no que reiterábamos a nosa petición. Claramente, non lle interesa que quede constancia de nada por escrito.\nNada que ver, desde logo, co xeito de proceder de Si, hai saída, que, en todo momento actuamos de xeito transparente e facendo públicos os nosos argumentos, non con chamadas as agochadas.\nÉ, así mesmo, incerto, que a asociación Dignidade se encargase, e citamos literalmente “de reorganizar todos los casos a través del acuerdo de todas las partes”, xa que a algunha nai se lle presentaron os feitos consumados, e mesmo se deu algún caso no que tiveron noticia do que ía acontecer por outras nais cando coincidían nas entregas dos nenos, porque ninguén llo comunicara, e elas mesmas se tiveron que encargar de preguntar para confrmalo.\nSemella que algo tan sinxelo como dirixirse por escrito as persoas implicadas é algo que non contemplaron en ningún momento, como seria o lóxico.\nEn canto ao dato aportado por Si, haí saída no que manifestamos que mais de vinte mulleres quedarían nunha situación complicada esta primeira quincena de Agosto de novo nos reiteramos no que manifestamos no seu momento: Este dato non é inventado, senón contrastado coa Policía Nacional nunha das xuntanzas que celebramos con regularidade.\nNon imos permitir, baixo ningún concepto, que se dé a entender que Si, hai saída minte.\nNon pretendemos con isto, e queremos que quede moi claro, facer recaer a culpa na Xunta de Galicia, xa que entendemos que, como é lóxico, descoñece as particularidades de cada caso, polo que é comprensible que se fíe da información que lle transmite a asociación Dignidade, malia que cremos que debería ser contrastada.\nNon é esta a única queixa que hai sobre o xeito de xestionar o Punto de Encontro, se ben para este colectivo é moi doado actuar coa liberdade que lles otorga o silencio de persoas que se atopan nunha situación de gran vulnerabilidade, que teñen dabondo coa súa tremenda problemática como para embarcarse en leas cos xestores deste servizo.\nPor outra banda, aproveitamos a ocasión para lembrar que este xeito de actuar, dando a calada por resposta, debe ser o habitual da asociación Dignidade, xa que, o pasado inverno, cando desde Si, hai saída nos fixemos eco das lamentables e perigosas condicións de acceso ao Punto de Encontro, situado nunha contorna sen prácticamente alumeado, o responsable deste servizo, nun encontro puramente casúal na rúa, tamén nos deu a razón, solicitándonos unha xuntanza, a que, por suposto accedimos ademais de manifestarlle que podían contar co noso apoio e colaboración para todo aquelo no que considerasen que puidéramos servir de axuda, xuntanza que nunca chegou a celebrarse, como tampouco se volveu a dirixir a nos, nin siquera por unha sinxela cuestión de cortesía.\nEn definitiva, unha vez mais nos reiteramos no inadecuado deste peche, por máis que un decreto o avale, e por mais legal que este sexa, algo que non dubidamos, pero que non implica que sexa o apropiado, máxime cando estamos a vivir un aumento escalofriante dos casos de violencia de xénero e, porén, cantos recursos se empreguen para evitalos son poucos.\nÉ lamentable que, malia estas tremendas circunstancias, semelle que ainda hai persoas ou colectivos aos que se lles encomende a seguridade de persoas en circunstancias de risco, que claramente ignoran a súa realidade.\nAsí as cousas, unha vez mais pregaríamos a Xunta de Galicia a revisión do devandito decreto, así como unha vixiancia máis de preto do funcionamento do Punto de Encontro.\nUn Punto de Encontro non é unha consigna donde se entregan os nenos e punto. Cada neno, cada persoa, que se ve na necesidade de acudir a el, arrastra unha historia de moita dor. O mínimo que se pode esixir é un mínimo de empatía e de sensibilidade por parte das persoas ao seu cargo.\nNon é unha empresa destinada tan só a facer caixa, ou non debería.\nIgual sería bó que, desde a Xunta, de cando en vez, nos deran a oportunidade, ás persoas que tratamos día a día con esta realidade, de ser escoitadas.\nE, xa para rematar, queremos deixar claro que a Si, hai saída lle da exactamente igual quen dirixa o Punto de Encontro. O que queremos e que, quen o faga, sexa quen de poñerse na pel de quen alí acude. Non é moito pedir.\nO Sindicato Labrego Galego apoia a manifestación do 22 de xuño en Burela en defensa do futuro da Mariña\nA Asociación Si, hai saída alerta de que durante o estado de alarma as fins de semana non funciona a Unidad de Familia e Muller


O meu cadelo é débil | Mundo de cans\nMarcador de posición de Laura Torres | | cachorros, Enfermidades\nCando traemos un cadelo a casa temos que ter en conta que son máis indefensos contra calquera enfermidade. Se a isto lle engadimos que se trata dun cachorro abandonado, que pode que non reciba unha nutrición adecuada, calquera condición empeora. Podes ver que o teu cachorro está débil, non quere comer, xogar, nin sequera ten vómitos ou diarrea.\nSeguro que neste caso tes dúbidas sobre cComo alimentalo, que necesidades ten e como saber se está enfermo. A continuación, nesta publicación imos axudarche un pouco a saber como actuar nesta circunstancia.\n1 O meu cahorro e o seu sistema inmunitario\n2 Dando de comer ao meu cadeliño\n3 O meu cadelo é débil e vomita\n3.2 Tranquilo ou trastorno\n3.3 Enfermidades parasitarias máis frecuentes\nO meu cahorro e o seu sistema inmunitario\nOs cachorros son máis vulnerables ás infeccións durante as primeiras semanas de vida en comparación cun can adulto. O seu sistema inmune non está activo. De feito, durante este tempo producen unha resposta ás infeccións grazas á inmunidade adquirida pola nai. Isto significa que a nai transfírelle defensas inmunes a través do leite, especialmente o calostro é onde máis se concentra. É por iso que é tan vital que o cadelo sexa amamantado pola nai. Sería apropiado que o amamantaran durante os primeiros 45 días de vida.\nEntón, isto unido a outros factores, os cachorros son moi propensos a problemas de saúde, como enfermidades infecciosas e parasitos.\nNormalmente, os plans de vacinación comezan ao redor das seis semanas de idade. Pero, aínda seguindo coidadosamente o plan de vacinación, pode haber unha pequena posibilidade de que as defensas herdadas da nai diminúan antes de que o propio cadelo poida producir unha cantidade suficiente de anticorpos propios. Podería ocorrer que neste momento de vulnerabilidade collan algunha enfermidade, como o parvovirus. Aínda así, os plans de vacinación están deseñados para reducir o risco de enfermidades.\nDando de comer ao meu cadeliño\nDependendo do tipo de dieta, o noso cadelo medrará forte ou pode parecer débil. A comida é un piar fundamental para o bo desenvolvemento do noso cadelo. De feito, o requirimento nutricional é maior durante a etapa do cachorro que no adulto.\nE dentro da etapa do cachorro varía se se trata dun can de raza grande ou pequeno. Os cans de raza pequena deben recibir un maior nivel de calcio e unha alimentación máis enérxica que os cachorros de raza grande. Os cachorros de raza grande deben recibir menos calcio para evitar problemas de crecemento.\nSe a alimentación é de moi baixa calidade ou lle damos pouca cantidade, poden desenvolverse anemia, pero coidado coa obesidade tamén. Polo tanto, é adecuado buscar un alimento de calidade e seguir as instrucións do fabricante ou o que o seu veterinario lle diga.\nO meu cadelo é débil e vomita\nSe observas que o teu cachorro está débil e que vomitou, debes observar como é o vómito. É algo bastante importante e de grande axuda ao levalo ao veterinario. Observe a cor do vómito, se con el vomitou algún obxecto ou alimento.\nOutra cousa a aclarar é iso regurxitar non é o mesmo que vomitar. Explicamos a diferenza cun exemplo, cando o cachorro come moi rápido e parece cansar e acaba expulsando a comida mentres se tragaba, aínda non se dixeriu alí, é regurxitar. E cando o que expulsa o cadelo vai acompañado de bilis e a forma do que comeu xa non se aprecia tanto, nin sequera se aprecia, se se dixeriu e iso é botar cara arriba.\nComo medida paliativa, a auga debe retirarse durante 2 horas despois do vómito. Despois destas 2 horas, ofreceráselle auga en pequenas cantidades e veremos como reacciona, se volvo vomitar, retirarase.\nNon obstante, se vomita repetidamente e ata o vómito vai acompañado de sangue, é urxente que acuda ao veterinario co seu cadelo.\nO vómito nun cachorro pode deberse a unha alerxia alimentaria, algo que comeu ou, moi probablemente, pode ser un parvovirus. Tamén pode ocorrer que o seu cachorro sexa débil e non queira comer.\nEstes síntomas, aínda que son moi xerais, para calquera tipo de enfermidade, debemos ter coidado expresamente nos cachorros xa que, como mencionamos anteriormente, están máis inmunodeprimidos e poden sufrir parvovirus ou perturbador. O parvovirus e o disxuntivo, ou distemper, son as enfermidades infecciosas máis comúns que pode sufrir un cadelo.\nLa parvovirus o O parvovirus é unha enfermidade vírica que afecta principalmente aos cachorros. Esta enfermidade afecta principalmente ao sistema dixestivo. Os seus principais síntomas son:\nDiarrea sanguenta e moi cheirenta\nVómito como espumoso, coma se fose limo, que co avance da enfermidade se volva sanguento.\nDeshidratación por diarrea e vómitos\nA apatía, é dicir, o cadelo está triste e non ten ganas de explorar nin xogar\nNos casos máis graves problemas cardíacos\nÉ de vital importancia ir ao centro veterinario canto antes se o seu cadelo ten estes síntomas, xa que o parvovirus é fatal.\nTranquilo ou trastorno\nEl desquicia afecta aos seguintes sistemas: respiratorio, linfático, dixestivo, uroxenital e nervioso. Os síntomas dependerán do sistema que afecten, aínda que normalmente comeza co sistema respiratorio. Aquí tes os síntomas:\nSecreción nasal e ocular\nAtaxia (descoordinación do movemento)\nDiarrea e vómitos\nProblemas de pel\nDe todos os síntomas anteriores, os que se producen na primeira fase da enfermidade son os febre, secreción nasal e ollos, perda de apetito e debilidade. Como o parvovirus, son enfermidades cunha evolución e contaxio moi rápidos.\nEnfermidades parasitarias máis frecuentes\nAdemais de parvovirus e distemper, As enfermidades parasitarias son unha das patoloxías máis comúns nos cachorros.\nO máis frecuente é o producido por Toxacara canis, o que popularmente se dixo que o can ten "vermes". Os síntomas da toxocariose son:\nVómitos, ás veces\nEstes síntomas van precedidos da marxe duns días nos que o cadelo tose. É importante sabelo Toxacara canis tamén infecta á especie humana. Polo tanto o mellor é evitala desparasitando periodicamente os cachorros, xeralmente cada dúas semanas, durante os tres primeiros meses de vida, e a nai tamén nos últimos 20 días de xestación. Despois de 3 meses de vida, é recomendable seguir desparasitando cada 3 meses.\nAdemais de Toxacara canis, tamén hai outros parasitos intestinais como Toxocaris leonina, Trichuris vulpis, tenia e protozoos que poden causar facilmente diarrea nos cachorros. Se se converte nunha infestación prolongada e prolongada, o seu cachorro pode estar débil, porque esta infestación pode dexenerarse noutras patoloxías á súa vez.\nAgardamos que esta información lle sexa útil. E xa sabes, non dubides en ir ao teu centro veterinario de confianza, especialmente no caso de vómitos e diarrea en cachorros é de vital importancia ir con urxencia. Ademais, o equipo veterinario é o que realmente pode axudar ao teu cadelo.\nCamiño completo ao artigo: Mundo canino » Cans Xerais » cachorros » O meu cadelo é débil\nRaza de can Morkie\nCando e por que administrar cristalino aos cans?


A. Martínez • 03/05/2018 • Toda a cidade • 12 comentarios\nEstado actual da rúa Panaderas, propoñendo a reducción a un carril.\nCódigo proposta de gasto: 1048\nA túa proposta foi declarada viable segundo o seguinte informe técnico: "Para poder ampliar o ancho das beirarrúas da rúa Panaderas cómpre eliminar un carril da calzada, polo que esta proposta está condicionada á realización dun estudo previo de mobilidade e tráfico que determine se é viable implantar un único sentido de circulación nesta vía. Ao custo dese estudio, previo e preceptivo, habería que engadir o custo da propia obra de reurbanización na que, por estar a rúa Panaderas incluida no ámbito regulado polo Plan Especial de Protección e Reforma Interior da Cidade Vella e a Pescadería (PEPRI), haberían de seguirse as condicións definidas no devandito documento, tanto no referente aos materiais que deben empregarse nas pavimentacións (lousado de pedra nos itinerarios peonís e asfalto na calzada), como ás caracterísitcas dos elementos de mobiliario urbano (cuxa dotación habería que incrementar). Así mesmo, valórase a execución de diversas redes de servizos municipais, así como a reposición dos restantes servizos afectados." Agradecemos a túa participación neste programa e agardamos que volvas participar de novo na vindeira edición dos Orzamentos Participativos.\nOrzamentos participativos 2018: Ampliar beirarrúas Panadeiras. Continuación senda da Torre cara ao centro.\njosegp • 08/05/2018 22:27:06\nParéceme unha boa idea. Cun carriño de bebé é un suplicio transitar por aí nos tramos máis estreitos da beirarúa. Ademáis urbanísticamente quedaría moito mellor humanizada. Votarei pola túa proposta.\nbirnarem • 31/05/2018 23:54:28\nPrecisamente, escoitar a persoas poñer inconvintes para humanizar a cidade e facela menos incómoda, en fin. É unha via de comunicación básica para Monte Alto, que comunica co centro e o resto da cidade, e resulta moi incómodo andar por ela, xa non digamos cando vas cun carriño da compra ou de bebé. Por esa rúa pasan moitísimas máis persoas andando que en coche, imos a seguir dando preferencia ás poucas que pasan en coche? Non deberiamos. Ademáis as alternativas permiten un pequeno rodeo moi viable para quen quera chegar a Orillamar ou o Campo da Leña.\nA. Martínez • Autor • 01/06/2018 00:02:23\nbirnarem • 31/05/2018 23:50:48\nCasualmente fixen unha proposta moi similar, polo que estou recomendando que se vote esta. Pego aquí o enlace, para que o podades ler e enriquecer esta proposta de algún modo. Noraboa a Adrián pola súa boa proposta, ten bo gusto para as propostas ;)\nmorwen • 06/05/2018 00:39:39


Senderismo Galego Club - A Via Mariana “O Camiño Sacro da Antiga Gallaecia”\nA Via Mariana-“O Camiño Sacro da Antiga Gallaecia”\nO 29 de Setembro deste ano 2019, comenzaremos a facer por etapas un dos camiños mais impresionantes que se poden atopar: A Via Mariana\nEntre Braga (Portugal) e Muxia (Galicia) existe un camiño mais vello co de Santiago que os nosos ancestros ,usaban para achegar os diferentes santuarios relixiosos aproveitando os mesmos como sendeiros de paso e unindo o que antigamente era a nosa Terra, a antiga Gallaecia. Unha impresionante viaxe polo tempo, que nos levará a percorrer 372 km en 23 etapas atravesando as zoas mais fermosas do interior de Galicia e Portugal.\nSe queres participar desta aventura única únete a nos, camiña con Sendeirismo Galego Club\nPara anotarse , enche o seguinte formulario de inscripción.\nBeneficiario Sendeirismo Galego Club\nAs datas das etapas son:\nEtapa 1- 29/09/19 Braga-Goaes\nEtapa 2- 06/10/19 Goaes-Abois de Nobrega\nEtapa 3- 20/10/19 Abois de Nobrega-Ponte da Barca\nEtapa 4- 27/10/19 Ponte da Barca-Soajo\nEtapa 5- 10/11/19 Soajo-Nosa Senhora da Peneda\nEtapa 6- 24/11/19 Nosa Senhora da Peneda-Portela do Faval\nEtapa 7- 01/12/19 Portela do Faval-Melgaco\nEtapa 8- 15/12/19 Melgaco-Parada de Achas\nEtapa 9- 22/12/19 Parada de Achas-Franqueira\nEtapa 10- 12/01/20 Franqueira-Ponte do Caraño\nEtapa 11- 26/01/20 Ponte do Caraño-As Estacas\nEtapa 12- 02/02/20 As Estacas-Valongo\nEtapa 13- 16/02/20 Valongo-Campo Lameiro\nEtapa 14- 23/02/20 Campo Lameiro-Cuntis\nEtapa 15- 08/03/20 Cuntis-Herbon\nEtapa 16- 15/03/20 Herbon-Chave do Carballo\nEtapa 17- 29/03/20 Chave do Carballo-Ponte Maceiras\nEtapa 18- 19/04/20 Ponte Maceiras-Ferraces\nEtapa 19- 26/04/20 Ferraces-Brandomil\nEtapa 20- 10/05/20 Brandomil-Berdoias\nEtapa 21- 17/05/20 Berdoias-A Barca-Muxia\nEtapa 22- 24/05/20 Muxia-Monte de Xias\nEtapa 23- 07/06/20 Monte de Xias-Fisterra\n1ª etapa- 29 Setembro 2019- Braga- Goaes 20 km- 360 mt desnivel- Dureza- Doada\nO prezo medio das etapas será de 17,5€ cada unha. A razón de 20€ as doce primieras etapas e 15€ as once ultimas. O prezo reservando todas as etapas será de 16€ cada unha. O pago, en este caso, poderá facerse en catro veces (92€ etapa)\nDende a Catedral de Braga comenza este camiño.\nUn autobús recolleranos en Santiago, Pontevedra ou Vigo, realizando as etapas sempre en domingos. O remate da etapa o bus deixaranos novamente no mesmo punto onde nos recolleu.\nPodeste anotar a todas as etapas xuntas ou de unha en unha. Poremos un evento distinto para cada etapa. Deste xeito, os que estedes anotados a todas as etapas soamente tedes que cubrir a folla de inscipcion unha vez. Ademais o pago podedes facelo en catro partes.\nOs que nom queirades anortarvos a todas as etapas xuntas podedes facelo de unha en unha.O rematar unha etapa ponse o evento da seguinte, e basta con volverse a anotar e listo.\nNa folla de inscripción de este evento tes a posibilidade de anotarte tanto a todas as etapas como únicamente a esta primeira.\nPola metade de cada etapa, aproximadamente, o bus esperará o grupo por si alguén precisa recoller algo ou nom seguir camiñando. Deste xeito pode continuar a marcha no bus ata o final da etapa.\nIra polo menos unha persoa en cabeza levando a un grupo e outra persoa mais atrás levando o resto da xente. Podedes ir en calquer dos dous grupos, o primeiro irá mais rápido e o segundo mais lento\nA xente que está anotada, será incluida en un chat de WhatsApp .\nA comida e libre, podedes levar un bocadillo da casa, xantar nun bar ou comprar algo polo camiño.\nEn total serán 23 etapas.\nCalqueira dúbida comunícate con nos en:


Limpeza do sendeiro e a zona da praia en Caión\nO alcalde, José Manuel López, á esquerda, e o concelleiro José Ramón Martínez, á dereita, cos operarios municipais en Caión. Foto: Concello da Laracha\nA LARACHA. As brigadas municipais de conservación e mantemento dos entornos medioambientais están a realizar unha ampla e completa actuación de desbroce e limpeza de vexetación no entorno da praia de Caión e no Sendeiro de Saldoiro, o tramo do paseo marítimo que vai desde o acceso principal ao areal ata o arroio Figueirido e que conta co distintivo de Sendeiro Azul.\nAproveitando as condicións climatolóxicas favorables dos últimos días, os operarios municipais están a acondicionar as zonas verdes e os espazos de esparexemento, así como eliminando a materia vexetal nas área de aparcamento de vehículos. A continuación procederán a realizar as mesmas actuacións ao longo do sendeiro cos obxectivo de embelecer a zona e facilitar a visibilidade para que os peóns poidan divisar con maior comodidade a fermosa estampa que forman a praia coa vila de Caión ao fondo.\nO alcalde, José Manuel López Varela, e o concelleiro José Ramón Martínez Barbeito, quixeron comprobar o resultado das actuacións desprazándose ata Caión, onde mantiveron un encontro cos operarios municipais para darlles indicacións sobre as zonas nas que traballarán nos próximos días.\nA intervención afecta, en total, a unha superficie de terreo público próxima aos 50.000 metros cadrados e acométese nestas datas ante a previsión de maior afluencia de visitantes á vila na ponte de San Xosé e na Semana Santa.\n13 mar 2021 / 15:12


XVIII Festival do Revoltallo : avozdevilalba.gal\nXVIII Festival do Revoltallo\nUn ano máis está de volta o Revoltallo, desta vez coa edición número dezaoito, entre os días 17 e 21 de Agosto. Nesta edición volvemos a subir ó Monte do Pozos de Valladares (Vigo), un lugar entrañable tanto pola situación incomparable, coas Illas Cies como paisaxe de fondo, como polo ambiente reinante.\nAdemáis dos días de concertos, voltamos a comezar o festival cun desfile de moda, no que os mozos e mozas mostraránnos a roupa de varias tendas, entre as que se atopan Westpeak ou Novalvos, ademáis de pases de bañadores e roupa interior ou mesmo de traxes de noiv@s. Isto será o mércores 17 de Agosto.\nO xoves comenzan os concertos. Nesta edición adicando este primeiro día ó estilo Pop-Rock, con bandas da nosa cidade: “Caraba”, “Vicious View”, “The unnamed”, “Stoika” e “Pisotes” ademáis dos santiagueses “Glasgow” gañadores do concurso MúsicaXove na categoría de Pop.\nO venres como é habitual chega o día do Metal, actuando desta vez bandas de ámbito estatal. Estes son: “Diabulus in Musica”, “Darkness by Oath”, “Mutant Squad”, “Upcoming of Devastation” e “Dark Eternity”.\nTócalle de novo ó sábado o día Tecno, con catro DJ´s que nos aportarán a súa experiencia ata altas horas da noite. Contaremos con “Lorena RK”, “Carlos DL”, “Javier Soengas” e “JosK” da man de Coolwork e Tecnofilos.\nO domingo adicarase o día ó Hardcore/Metal, con dúas bandas lusas “More than a Thousand” e “Before the Torn”, ademáis doutras bandas do panorama nacional, os “Saldos Arias” teloneiros de Bad Religion na súa actuación en Vigo, “Losthopes”, “Carcomedhi” e “Rocking for Tangas”.\nAdemáis de todos estes concertos, como é habitual tamén haberá outras actividades paralelas como o mítico obradoiro de espadas, concentración percutiva, ou xogos de rol.\nAcentuar que seguimos na nosa liña, ofrecendo un festival de cinco días totalmente gratuito, tanto na entrada ó festival como á zona de acampada, con bos prezos no bar da organización e moitas ganas de facer boa festa. todos no Monte dos Pozos estes días de Agosto. Recordar, do 17 ó 21, de mércores a domingo.


Autorización de instalacións - CSN\nCSN Autorización de instalacións\nAutorización de instalacións/\nO réxime de autorizacións das instalacións nucleares está regulado polo Regulamento de Instalacións Nucleares e Radiaoctivas. Segundo establece este regulamento, o Ministerio de Industria é o responsable de outorgar as distintas autorizacións necesarias de emprazamento, construción, explotación, modificación, transporte, desmantelamento e clausura das instalacións, polo que as solicitudes deben presentarse ante o mesmo, acompañadas da documentación establecida para cada caso. Porén, para a emisión das autorizacións de instalacións nucleares é preciso o informe preceptivo do Consello de Seguridade Nuclear (CSN) en materia de seguridade nuclear e protección radiolóxica. Por isto, antes de emitir a autorización, o Ministerio remite unha copia de toda a documentación ao CSN, que elabora o informe preceptivo. Este informe é vinculante en caso de ser denegatorio e en canto ás condicións que establece para a concesión da autorización.\nO titular de cada autorización é o responsable do funcionamento da instalación ou actividade autorizadas en condicións de seguridade, sempre dentro do establecido nos documentos oficiais ao amparo dos cales se concede a correspondente autorización. A el correspóndelle aplicar e manter actualizada dita documentación, informar ao Ministerio de Industria e ao CSN das cuestións que poidan afectar ás condicións da autorización ou á seguridade nuclear e protección radiolóxica e, en xeral, cumprir as regulamentacións vixentes. Así mesmo, recae no titular a responsabilidade da xestión da instalación nuclear nas situacións de emerxencia que puideran producirse.\nPara coñecer máis sobre a autorización de instalacións radioactivas pode visitarse o apartado: Protección radiolóxica > Autorización de instalacións.


Baiona abre o prazo para inscribirse no campamento urbano gratuíto - ValmiñorTV\nInicioBAIONABaiona abre o prazo para inscribirse no campamento urbano gratuíto\nO Concello de Baiona abre o vindeiro luns, 5 de xuño, o prazo para inscribirse no campamento urbano que se celebrará nos meses de xullo e agosto. A actividade é gratuíta e está destinada a menores de 5 a 11 anos. A adxudicación das prazas será por sorteo e o prazo de solicitude remata o 16 de xuño.\nA Concellería de Cultura e Xuventude de Baiona organiza esta actividade para ofrecer a posibilidade de que os nenos e nenas empreguen o seu tempo libre estival participando en actividades de forma organizada e planificada, a través de actividades de calidade, promovendo a corresponsabilidade, a cooperación, a educación en valores, coñecendo os espazos públicos municipais, e fomentando a convivencia entre os rapaces empadroados e os rapaces que teñen no noso concello a súa segunda residencia.\nPara a celebración das activades establécense dúas quendas: do 14 ao 31 de xullo (agás o 18 e 25 de xullo, por ser festivos) e 1 ao 14 de agosto. Os horarios serán de luns a venres de 10.30 a 13.30 horas e haberá 30 prazas por quenda.\nDurante o campamento desenvolverase un programa de actividades de lecer e tempo libre previamente programado. Haberá xogos de cooperación, visitas á Carabela Pinta e a Virxe da Rocha, realizarán un tramo do Camiño pola Costa, unha festa temática cada fin de quenda, etc. A recepción dos participantes sempre terá lugar na Praza do Concello.\nO participantes deben ter entre 5 e 11 anos e unicamente optará a unha quenda, agás no caso de que queden prazas. A solicitude pode ser individual ou múltiple (no caso de irmáns) e as persoas interesadas deberán recoller o formulario de solicitude na Oficina Municipal de Información Xuvenil (OMIX) do 5 ao 16 de xuño de 2017, e entregalo no Rexistro Xeral do Concello, xunto coa fotocopia do DNI ou libro de familia.\nA adxudicación de prazas realizarase mediante sorteo público, que terá lugar o 27 de xuño de 2017 no Salón de Plenos do Concello ás 13:30 horas e con anterioridade ao sorteo, publicarase a lista de admitidos ou excluídos.\nOs nenos e nenas que non dispoñan de praza, pasarán a formar parte da lista de agarda, coa finalidade de cubrir as baixas que se poidan producir.\nArtai Bringas, primer sub 16 en el VII Torneo PonteXadrez\nBaiona abre el plazo para inscribirse en el campamento urbano gratuito\nA Asociación Chandebrito 1807 organiza unha xornada de iniciación ao enxerto\nAnte o éxito no número de participantes e a gran demanda de actividades similares organizadas anteriormente, a Asociación Veciñal e Cultural Chandebrito 1807 convoca un novo curso de iniciación ao enxerto de froiteiras, previsto para […]\nA Axencia da Legalidade Urbanística (APLU) da Xunta de Galicia ordenou derrubar o bar da Comisión de Festas de Prado construído sen licenza en terreos do Bispado, e unha vez máis pon a Gondomar no […]\nO delegado do Goberno en Galicia, José Miñones, vén de anunciar que ao remate do próximo ano a práctica totalidade do Concello de Nigrán contará cunha conexión a internet ultrarrápida. Así llo comunicou ao alcalde […]


Abordaxe -revista anarquista-: Malleira de dous vixilantes do Carrefour de Torrevieja a un matrimonio francés en presenza dos seus fillos menores\nMalleira de dous vixilantes do Carrefour de Torrevieja a un matrimonio francés en presenza dos seus fillos menores\nTirado e traducido do Grup Antimilitarista Tortuga\nUnha noticia que saltou aos falsimedios probablemente por ser os agredidos cidadáns da Europa rica, se ben os seus erros foran ser ela e os fillos de pel negra e el ter o pelo longo e irse de feiras a Torrevieja, nunha zona especialmente racista do levante español, onde para mais inri, os vixiantes de seguridade teñen fama de fascistas (non é descoñecida a ligación con a agrupación fascista España 2000 da empresa Levantina de Seguridad) se ben, neste caso os vixilantes pertencen á empresa Casesa (Castellana de Seguridad S.A.), como pode apreciarse ben no vídeo. O dato do nome do centro comercial que a prensa comercial non citou é Carrefour (francesa curiosamente).\nComo dixemos o matrimonio francés estaba de vacacións e xa presentou unha denuncia ante a Garda Civil pola agresión sufrida ás mans dos dous vixilantes. A agresión, perpetrada en presenza de dous fillos menores da parella, produciuse despois de que pagasen a súa conta e soase a alarma ao saír. Os vixilantes lles pasaron varias veces un detector sen atoparlles nada, polo que ambos os dous foron trasladados a unha dependencia do centro, o cuarto de seguridade, e alí volcaron violentamente o bolso da muller e aconteceron os feitos denunciados: retiveronos, cuspironlles e golpearonlles. Nen o hipermercado nen a empresa de seguridade quixeron aportar a súa versión. Poida que o feito de que un fillo do matrimonio gravara às agachadas o incidente e que esta filmación fose achegada á Garda Civil, deixara sen palabras aos responsables desta violencia desmedida. A parella foi atendida en urxencias e a denuncia puxérona días despois, xa que a Garda Civil en Torrrevieja non ten tradutor. Como aponta un comentarista na páxina de Tortuga: Como bos imitadores da policía que son, os dous seguratas fixeron o que -case- sempre fan os policías cando son denunciados a causa da súa brutalidade: poñer á súa vez unha denuncia, presumiblemente falsa, contra os agredidos. Esta denuncia adóitalles servir para basear despois a súa defensa no xuízo: "mire sr. xuíz, tiven que actuar con violencia proporcional ás circunstancias porque os denunciantes se resistiron e agredíronme primeiro, como poderá comprobar pola denuncia que interpuxen". En casos dunha palabra contra outra, e salvo honradas excepcións, os xuíces adoitan crer os policías. Todos eles cobran da mesma empresa e traballan no mesmo ramo: o da represión e o castigo. Así que é doado que a policía che agrida de forma brutal e ilegal, e que despois quen resulta condenando por agresión (que non cometiches) no xuízo sexas ti. Esperemos que esta vez, grazas ao vídeo, ao escándalo mediático e á presión das autoridades francesas, non sexa así. Esta forma de proceder é de auténticos canallas e miserables. De auténticos covardes desalmados, alleos a todo valor humano. Ese tipo de chusma é a nos vixía "para a nosa seguridade". O pior de todo (e isto xa é colleita miña) é que a nova regulamentación destes policías privados vailles permitir cometer máis excesos con maior impunidade e maiores armas. eDu\nEtiquetas: abuso forzas da orde, Península, reflexion, represión, Video


Presentado o programa de actividades para o día das Letras Galegas\nOurense, 15 de maio de 2013.-Esta mañá presentouse no Liceo o programa de actividades para o 17 de maio, día das Letras Galegas. Este ano, os actos están organizados pola “Asociación proCentenario de Nós 2020”, e contan coa colaboración do Concello de Ourense e da Deputación Provincial. Finalmente, debido ás previsións meteorolóxicas, os actos trasládanse todos ao Liceo.\nDesta forma o venres 17 de maio, o Liceo acollerá a partir das 11.00 h a inauguración Literaria dos actos polo Día das Letras Galegas, coa actuación do Grupo de Teatro Universitario Cordelia. Ás 12.00 h, na Praza de Santa Eufemia, a Banda Municipal de Música ofrecerá un concerto, que tamén contará coa lectura de textos de Vidal Bolaño. Posteriormente, ás 13.00 h e de novo no Liceo, haberá unha actuación do Coro da Universidade de Vigo e da Capela Madrigalista. A partir das 19.30 h continúan as actividades no patio de columnas do Liceo. A partir desa hora terán lugar as Conversas en torno a Vidal Bolaño, e a partir das 21.00 h comezará unha cea por un teatro popular, con posterior concerto tenor de All Latin Jazz e lectura de textos de Roberto Vidal Bolaño.\nO Auditorio Municipal acollerá mañá xoves 16 de maio outra actividade complementaria co días das Letras Galegas. Será o espectáculo teatral BailadELAS, representación que homenaxea a Roberto Vidal Bolaño. Seis mulleres bolañesas, de Teatro Antroido, é un espectáculo composto por seis cadros escénicos tirados dos textos de Roberto Vidal Bolaño. En contra da opinión xeneralizada, este espectáculo fala da importancia da muller bolañesa e intenta pescudar as liñas mestras que caracterizan as súas personaxes feministas. A actuación é ás 20.30 h no Auditorio, e ten un prezo de 5 €.\nA obra é da artista Ofelia Cardo, e poderase visitar ata o día 2 de xuño\nOurense, 9 de maio 2013.- Tras a inauguración onte de Arquetipos e Metáforas, exposición de Manolo Ebra para este mes na Sala I do Museo, hoxe queda aberta ao público A un lado e a outro, da artista Ofelia Cardo, que estará na Sala II ata o vindeiro día 2 de xuño.\nAs obras da artista Ofelia Cardo, incorporan materiais conformando unha escena artística para crear así unha experiencia visceral ou conceptual no espazo expositivo do Museo. Deste xeito as obras e o espectador pode interactuar e transitar ao carón delas. En total son 18 obras, que conteñen máis de 50 formatos distintos.\nA presentación tivo lugar esta mañá, e contou coa presenza da Concelleira de Educación e Cultura, Ana Garrido, a Directora de Espazos Museísticos, Eva Torres, e a artista Ofelia Cardo. Desta maneira, o Museo Municipal da nosa cidade continúa a cumplir co compromiso cos nosos artístas, unha exposición que ten como protagonista a instalación amosando ao público arte puramente contemporáneo. Unha corrente que toma grande impulso a partires da década do 1960, con artistas tan recoñecidos como Marcel Duchamp, Bruce Nauman, Joseph Beuys... que xa empregaban como a nosa artista obxectos cotiáns resignificados como obra artística.\nOfelia Cardo, mestra da escola de Artes Antón Faílde da nosa cidade, pertence a vida artística municipal dende o 2011 coas obras Cadera e Aun lado y al otro, que corresponde aos números de inventario dos Nosos Fondos, 1242 e 1243 respectivamente.\nArquetipos e metáforas, nova exposición no Museo Municipal\nAs obras ocuparán a Sala I do Museo Municipal e poderanse visitar ata o vindeiro 2 de xuño\nOurense, 8 de maio 2013.-Como cada mes que comeza, o Museo Municipal de Ourense alberga novas exposicións, cumprindo co compromiso de apoio aos artistas. Desta maneira, esta tarde quedará aberta ao público a exposición Arquetipos e Metáforas, do artista ourensán Manolo Ebra. As obras, permanecerán na Sala I do Museo ata o vindeiro 2 de xuño.\nA inauguración terá lugar ás 20.00 h, pero esta mañá presentouse públicamente coa presenza do Alcalde de Ourense, Agustín Fernández, a Concelleira de Educación e Cultura, Ana Garrido, a Dirección de Espazos Museísticos, Eva Torres, e o Artista, Manolo Ebra.\nDurante este mes, a Sala I do Museo da nosa cidade, terá como protagonista a técnica mixta de Ebra, que forma parte da vida artística municipal dende 2010 coas obras da serie Hieratismos Erráticos, “Home pobre”, “Home rico”, correspondentes aos números de inventario dos “Nosos Fondos”, 1212 e 1213 respectivamente. A súa obra, debulla a silueta como liña imaxinaria, e ademáis describe o espectador como o ser que aporta aspecto conceptual activando os significados que en si mesmo encerra. Manolo Ebra, nado no municipio de Porqueira, viaxou como tanto veciños seus a Lausanne en Suíza, e regresou a súa terra para desenvolver os estudos de arquitectura, que lle levan a creatividade sobre o gran formato. Ata hoxe, son máis de vinte as exposicións que levas as costas con numerosos premios, que elevan ao artista a dimensionar unha visión seriamente comprometida coa Arte puramente ourensán.\nPáxinas: Primeiro ... 77 78 79 80 81 ... Último


Mostrando artículos por etiqueta: estradas\nA Deputación comeza o luns as obras de reforma integral da estrada Ponteareas-As Neves\nO departamento de Mobilidade da Deputación de Pontevedra iniciará este luns as obras de reforma integral de case trece quilómetros da estrada provincial EP-4006 que une Ponteareas e As Neves. Tamén se iniciará a renovación e acondicionamento da EP-5106 Covelo-Barciademera no Concello de Covelo. Segundo explica o deputado de Mobilidade Uxío Benítez, a actuación na estrada provincial EP-4006 ten un orzamento de 568.387 euros e foi adxudicada á empresa Covsa.\nMondariz reclama á Xunta o arranxo das estradas de titularidade autonómica\nO Concello de Mondariz vén de reclamar á Xunta de Galicia o arranxo de catro viarios de titularidade autonómica que atravesan o centro urbano de Mondariz e que son moi utilizados pola veciñanza, tanto a pe como en coche. Ditas vías teñen unha enorme importancia ao ser “estradas vertebradoras do centro urbano de Mondariz”, segundo sinala o informe elaborado por un enxeñeiro de Camiños, Canais e Portos a petición do Executivo que preside Xoán Carlos Montes Bugarín.\nTomiño inviste máis de 200.000 euros en melloras de estradas e beirarrúas\nO Concello de Tomiño vén de emprender novas obras de arranxo e mellora de varias estradas e beirarrúas en distintas zonas do termo municipal. Nesta ocasión trátase da zona de Camiño Novo, entre a rotonda de A Pedra e o barrio de Pazos, na parroquia de Tomiño, onde con cargo ao Plan Concellos, da Deputación Provincial, está a recollerse augas pluviais e colocando tubaxes para cables soterrados de iluminación pública.\nAs brigadas de mantemento das estradas provinciais atenderon 231 emerxencias no primeiro semestre\nAs brigadas de conservación das estradas provinciais dependentes do departamento de Mobilidade da Deputación atenderon na primeira metade do ano 231 emerxencias motivadas por accidentes, temporais, desprendementos e outras incidencias. Os avisos para estas actuacións, segundo explica o deputado Uxío Benítez, foron trasladados aos capataces das brigadas pola Unidade de Control e Vixilancia da Deputación, e xestionadas segundo o protocolo de actuación para cada intervención tanto no momento do aviso como cun seguimento posterior.\nA Deputación propón un proxecto "moi digno e viable" na estrada Ponte do Val-Barciacemera\nO deputado provincial de Mobilidade, Uxío Benítez, asegurou hoxe que a Deputación provincial vén de plantexar un proxecto de mellora para a estrada provincial entre Ponte do Val e Barcia de Mera (EP-4306) en Mondariz que supera os 680.000 euros. O responsable nacionalista indicou que a proposta do seu departamento foi deseñada polos técnicos en función da tipoloxía da estrada, o número de vehículos que circulan por ela, e a poboación da zona, tendo como resultado un deseño “moi digno e viable” para mellorar a seguranza viaria e a mobilidade da veciñanza.\nMondariz pide á Deputación alternativas para o arranxo da PO-4306 (Ponte do Val-Barciademera)\nO Concello de Mondariz vén de poñer en coñecemento da Deputación provincial as dificultades atopadas á hora de realizar os traballos de recollida de datos, previos á realización da mellora da estrada provincial PO-4306 de Ponte do Val a Barciademera polo que o executivo local. Entre as dificultades está a negativa de algúns veciños "non dispostos a asinar a cesión dos terreos afectados ao considerar que se deben formular outras opcións".\nO Goberno investirá preto de 337 millóns na ampliación da A-52 Porriño-Vigo\nA A-52, chegará ata Vigo pasando por un túnel baixo o Alto de Puxeiros e dando, polo tanto continuidade a esta autovía que unirá, de xeito ininterrompido, Benavente coa cidade de Vigo. A ampliación supón, tal e como se explicou onte por parte do presidente do Goberno, Mariano Rajoy, e da Xunta de Galicia, Alberto Núñez Feijóo, “unha alternativa a A-55”.


O Fonsagrada dá un golpe na mesa e o Relámpago mantén esperanzas - Futbolinlugo\nO Fonsagrada dá un golpe na mesa e o Relámpago mantén esperanzas\nOs dous líderes coinciden en puntuación. O Fonsagrada e o Sporting Lucense encabeza a clasificación con 36 puntos en cadanseu grupo. O equipo fonsagradino sacou rendemento nun dos duelos relevantes da finde. O Celeiro e Taboada B descansaron nesta xornada. Esta finde paran todos agás a SD Viveiro, a Milagrosa e o Lemos B que teñen os cuartos de final da Copa Deputación 2020. Máis detalles no Tres en Raia da 15ª xornada da Terceira Rexional.\nNo grupo norte xogouse un partido que pode significar moito de cara ao tramo final de liga. Porque xogaron o primeiro contra o segundo. Chegaban empatados a puntos. Pero o Fonsagrada mantivo o seu posto no Marcos Gómez ante a SD Viveiro. Lucas marcou por partida dobre. Os locais tentárono pero só conseguiron un gol no segundo tempo. O triunfo permítelle ao cadro fonsagradino seguir no máis salto, pero en solitario. Ademais continúa invicto no que vai de liga. Na terceira posición o Matela colócase a dous puntos do cadro viveirense. Recurtoulle seis nas últimas dúas fins de semana. A sétima vitoria seguida do curso chegou con claridade ante o Nausti. O equipo de Outeiro é o conxunto máis en forma a nivel de resultados da competición.\nA Comercial vai cara arriba en serio. Sitouse na quinta posición ao derrotar a un Friol B que mantén a cuarta praza. Aínda así, sepáranos seis puntos na táboa clasificatoria. A postos de promoción volveu o Rioaveso. Levaba catro xornadas sen gañar. Os pupilos adestrados por Veiga recuperaron sensacións ante o Lugo Unión. Quen saíu da zona foi o Cazás. No seu duelo directo co Catro Roldas na Canteira empataron a un gol.\nNo grupo sur, os dous primeiros clasificados venceron. E amplían as súas diferenzas co terceiro posto. O Sporting Lucense continúa na cabeza ao vencer na casa ao Sober. Cuarto triunfo consecutivo. Mesma xeira de vitorias seguidas levan os vecimos da Milagrosa. Nesta última xornada superaron a domicilio ao Carballedo. Pero o Antas non foi quen de seguir o rtimo. Mantén a terceira praza. Unha parte para cada equipo no duelo ante o Castroverde. Encontro condicionado polo forte vento que petaba na Veiga do Olmo.\nÁ cuarta posición regresou o Lemos B. O equipo lemista superou nun encontro con polémica (marcada principalmente polas expulsións) ao Monterroso B no duelo de filiais. Da zona baixa foi una xornada aproveitada polo Relámpago Taboada. Quere manter a esperanza de ter opcións de loitar por algo máis. Queda a seis puntos da promoción de ascenso. Venceu ao Rubián no Poste. Alí produciuse a estrea de Vicente coa camisola do club taboadense. Chega procedente do Antas. Debut e gol a saínda un saque dende o recanto. Tamén marcou Sergio. Un dianteiro que vén dunha lesión e está tentando recuperar a súa mellor versión física.


Actividades Extraescolares San Tomé: 2013\nVídeos do Festival 2013\nInfantil 3 anos: Chimpum\nInfantil 4 anos: Vals da sorte\nInfantil 5 anos: o piollo e a pulga\n1º Primaria: Buscando a estrela\n2ª: Jingle Bells\n2ºB: Plink, plank, plunk\n3º Primaria: Festa galego-hawaiana\n4ºPrimaria: Marcha de Radetzky\n5ºB: Wake me up\nPublicado por Ceip San Tomé en 9:28 4 comentarios:\nArmouse o Belén: a película\nXa podedes disfrutar da película completa; dende aquí queremos agradecer aos pais e nais a súa colaboración enviando aos nenos e nenas perfectamente caracterizados. Esperemos que vos guste.\nVersión en sepia:\nPublicado por Ceip San Tomé en 9:00 6 comentarios:\nDurante toda a semana do 16 ao 20 de decembro poderemos ver no colexio a curtametraxe protagonizada polos alumnos "Armouse o Belén". Unha vez rematado o festival do día 20 xa se poderá ver na web do centro, neste blogue e na canle San Tomé TV en youtube.\nEsta curtametraxe tamén veu precedida de tres anuncios que a promocionan:\nTamén fixemos un cartel / anuncio da mesma:\nE para rematar, fixemos unha auténtica obra de arte en forma de panel. Está exposto na entrada do colexio, vale a pena pararse a velo.\nPublicado por Ceip San Tomé en 13:06 3 comentarios:\nSaída de 4º á Conserveira\nOs nenos e nenas de 4º realizaron unha saída didáctica á conserveira. A continuación podedes ver unha redacción sobre a mesma e imaxes de cada un dos grupos que realizaron a saída.\nPublicado por Ceip San Tomé en 12:58 3 comentarios:\nTerceiro Ciclo na Armenteira\nOs alumnos do terceiro ciclo seguen descubrindo lugares bonitos preto do cole. Esta vez desplazáronse un pouco máis e foron ao mosteiro da Armenteira (Meis). Aproveitando a visita fixeron parte da ruta da Pedra e da Auga disfrutando dun entorno natural estupendo.\nAgora podedes ver algunhas imaxes da xornada.\nPublicado por Actividades Extraescolares San Tomé en 11:55 1 comentario:\nSaída Umia - A Pastora\nOs alumnos/as do Primeiro Ciclo non atoparon unha forma mellor de comezar o curso que facendo unha saída. Non foron demasiado lonxe, xa que realizaron unha ruta de sendeirismo polo entorno do río Ulla e os montes da Pastora e Monte Rei. Coa inestimable axuda do profe Mon aprenderon moitas cousas davexetación da zona. A continuación deixámosvos unhas imaxes do día.\nPublicado por Actividades Extraescolares San Tomé en 9:33 2 comentarios:\n"PEER GYNT" na ESCOLA DE MÚSICA DE CAMBADOS\nO venres 10 o 2º e 3º Ciclo de Primaria asistiron na Escola de Música de Cambados a interpretación da obra "Peer Gynt". Todos disfrutaron moito da actuación e dende aquí queremos agradecerlle á ESMU a súa invitación e animalos a seguir traballando en este tipo de actividades, que sabemos que requiren un enorme esforzo pola súa parte. GRACIAS.\nPublicado por Actividades Extraescolares San Tomé en 13:09 1 comentario:\nMOITAS FELICIDADES A TÓDALAS NAIS\nPublicado por Actividades Extraescolares San Tomé en 20:44 1 comentario:\n"A HORTIÑA DA PONTE" E A AGRICULTURA ECOLÓXICA\nPromovida pola ANPA tivemos hoxe no cole a visita dos encargados de "A Hortiña da Ponte", un exemplo de agricultura ecolóxica, ubicada en Forcarei. Os nenos maiores recibiron unha charla na que puideron coñecer a creación e funcionamento desta horta, tipos de cultivos que producen e tamén as diferencias cunha horta convencional; os máis pequenos disfrutaron dun contacontos.\nPublicado por Actividades Extraescolares San Tomé en 23:30 1 comentario:


O candidato socialista á presidencia da Comunidade de Madrid, Ángel Gabilondo, asegurara que non tiña pensado dimitir, mais hoxe confirmouse que non tomará posesión da súa acta como deputado. O anuncio chega após a reunión da Comisión Executiva Federal do partido. Tamén se despediu secretario xeral do PSOE en Madrid, José Manuel Franco.\nGabilondo durante a rolda de prensa posterior a coñecer os resultados. (Foto: Marta Fernández / Europa Press)\nRedacción 23:17 do 6 de maio de 2021\nA vitoria incontestábel do Partido Popular de Isabel Díaz Ayuso nas eleccións á Comunidade de Madrid segue causando repercusións a nivel político. Após a despedida da política do candidato de Unidas Podemos, Pablo Iglesias, vén de confirmarse que o cabeza de lista do PSOE, Ángel Gabilondo, tampouco recollerá a acta de deputado.\nEsta é a segunda baixa nas filas socialistas despois dos malos resultados nos comicios, pois hoxe xa anunciara a súa dimisión o secretario xeral do PSOE de Madrid, José Manuel Franco. Unha xestora asumirá a dirección do partido até que decorra o comité federal a finais de ano.\nMalia que o ex ministro Ángel Gabilondo asegurara despois da caída dos votos para o PSOE que non tiña previsto dimitir, os peores resultados electorais na rexión coa perda de 13 escanos fan que o candidato decidira non chegar a tomar posesión como deputado.\nDado que o político foi trasladado a un centro hospitalario tras atoparse mal despois de vacinarse contra a Covid-19 hoxe mesmo, foron o secretario xeral do PSOE, Pedro Sánchez, e o ministro de Transportes, Mobilidade e Axenda Urbana, José Luis Ábalos, os que confirmaron a baixa, pola que tampouco asumirá o cargo de voceiro do grupo.\nA decisión é froito da reunión da Comisión Executiva Federal, que analizou a derrota histórica fronte ao PP e admitiu erros estratéxicos.\nEn consecuencia, o tamén presidente do Goberno español, Pedro Sánchez, apostou en traballar nun novo liderado socialista para Madrid de cara ás próximas autonómicas e municipais, que decorrerán en 2023.\nPola súa parte, Ábalos trasladou o seu recoñecemento a Gabilondo por “asumir a candidatura nun momento complicado”.\nPP madrid PSOE dimisión gabilondo


Europa Press 18 abril 2018 19:08 h.\nXunta Incendios Pladiga politica-forestal\nO Goberno galego, que debullou o Pladiga, afirma que cubrirá todas as vacantes e financiará limpar franxas\nA Xunta prevé manter o período de alto risco de incendios –que vai de xullo a setembro– no mes de outubro, cubrirá o "cento por cento" das vacantes do operativo de cara ao verán, instalará 34 videocámaras de vixilancia nas catro provincias, á vez que achegará un financiamento "importante" a axudar a concellos para a limpeza de franxas de seguridade.\nEstas son algunhas das novidades para a campaña de 2018 que presentou este mércores en rolda de prensa o director xeral de Ordenación Forestal, Tomás Fernández-Couto, quen informou sobre o plan de loita contra o lume (Pladiga).\nNunha fin de semana de outubro de 2017 arderon case 50.000 hectáreas nunha vaga de lumes que deixou catro mortos. O ano pasado foi no que máis se prolongou a temporada de alto risco de incendios –até o 12 de novembro– en Galicia.\nNo Pladiga recóllese que o alto risco dura entre xullo e setembro, coa posibilidade de amplialo aproximadamente un mes en función das condicións meteorolóxicas, pero agora Fernández-Couto xa avanza a priori que "probablemente" se incluirá o mes de outubro "dentro da temporada". "Poderemos considerar que a campaña de alto risgo incluirá automaticamentente desde o mes de xullo até o mes de outubro", asegurou.\nO operativo mantén os seus efectivos en 5.700 no alto risco, ampliable até 7.000 persoas, con 30 medios aéreos –aquí inclúese un helicóptero con cámaras que transmite imaxes georreferenciadas e vídeo en tempo real– e 360 motobombas.\nPoor outra banda, a Consellería de Medio Rural asinará dous convenios con radioaficionados e a Federación Galega de Caza co fin de colaborar nas tarefas de información e vixilancia, pero non traballarán en extinción.\nAXUDAS A CONCELLOS. Xunto a isto, Fernández-Couto confirmou o que xa anunciou no seu día na comisión de incendios, na que diversos alcaldes se queixaron da falta de medios e persoal para a limpeza de franxas de seguridade próximas a vivendas por falta de medios e persoal, e é que haberá un financiamento "importante" da Xunta para axudar a concellos nestas tarefas –que deben executar de forma subsidiaria no caso de que os propietarios non as leven a cabo–.\nUn dos puntos sobre os que chamou a atención Fernández-Couto é a "concienciación da poboación", posto que "cando as condicións son extremas hai unha alta actividade incendiaria", que a Fiscalía cifra ao redor do 60% nos últimos grandes incendios en Galicia, pero que "moitos informes técnicos elevan até porcentaxes superiores ao 80%-85%".\ndPor iso, iguala a "actividade delituosa" de incendiarios con "homicidas", pois son "actuacións que non teñen xustificación nin necesidade, que moitas veces están expresamente prohibidas." "Podes provocar a morte como pode ser circular en dirección contraria pola autoestrada", apostila.\nA Xunta manterá o alto risco de lumes ata outubro no seu novo plan...


Fillos de pais con pin - María do Carme García-Negro - Galiciae\n21 enero 2020 17:38 h.\nFillos de pais con pin\neducación opinión educación pin parental\nDeberíamos afastar do pensamento expresado en crúas palabras das relacións entre pais e fillos entendidas como propriedade: «os fillos son da miña propriedade», dixo un humano bípede. Tratar este asunto é obxectivamente contribuír á difusión de ideas—lixo tan sumamente retrógradas que xa tiñan morto na noite dos tempos. Mais é certo que canto máis falaces son as consignas máis prenden no ideario colectivo —de certos sectores sociais— e acaban comportándose como normas éticas de moral igualmente colectiva. Por iso paga a pena tratar o tema.\nDespois dos últimos resultados eleitorais teñen difusión mediática as proclamas de grupos de cidadáns ancorados nun pasado ideal (no sentido de que só existe na idea de quen o formula) que difunde nocións das cousas cívicas realmente curiosas, por non dicer cavernícolas: declararon que os fillos son propriedade (sic) dos pais e que, ao ser así, os pais teñen dereito de veto sobre os contidos que o ensino público e universal proporciona aos seus fillos. Para garantir o exercicio deste suposto dereito, os nenos irían acompañados dun protocolo de contidos prohibidos a estudar no ensino público, por se trataren de contidos nocivos para a súa formación moral, no entendemento de propriedade dos pais.\nChegados a este punto, e unha vez formulada por escrito a dita proposta, é tal o grau de burramia que encerra que semella inútil calquera consideración a serio da dita proposta; por iso imos tomar a tanxente do humor e tratar de formular unha outra viábel teoricamente para satisfacelos. Así, o ministerio correspondente, mellor dito, a consellaría adecuada, xa que o ensino público é competencia autonómica, deberá convocar probas de acceso ao corpo de profesores por segmentos: a) oposiciónconcurso público de prazas para profesores que poidan ensinar que a terra é plana, b) idem para as/os profesores que defendan que as mulleres son inferiores aos homes e forman parte da súa propriedade, c) outro grupo para aqueles que estean en condicións de ensinaren que o cambio climático é unha invención, d) outro para aqueles que defendan que hai razas humanas e que son clasificábeis xerarquicamente sendo a branca a primeira, e) outro para os profesores que poidan ensinar que sempre houbo ricos e pobres e que o destino por grupo é divino, f) outro grupo para profesores dispostos a darlle aulas só a persoas con discapacidade, e non mesturalas con outras...; a listaxe poderíase continuar con todas as ocorrencias que a uns pequenos proprietarios de nenos se lles poida ocorrer. E, finalmente, oposicións para profesores do século XXI con formación e capacidades excelentes para contribuíren a formar futuros cidadáns decentes.\nAquí topamos cun problema difícil de solventar: pode un aspirante a formar parte do profesorado concursar en todos os grupos? Que farán os proprietarios de nenos que non atopen no seu distrito un centro escolar con profesores adecuados á súa ‘ideoloxía’? Como debe ensinar un docente que saiba que a terra é redonda? Son moitas as dúbidas que xorden, non parece viábel a execución da proposta nen no absurdo. Non vai poder ser.\nQuique Setién e o estilo único